OpenLLM-France/wikimedia huggingface dataset:
# Lliga de Cisjordània de futbol

La Lliga de Cisjordània de futbol és la màxima competició futbolística de Cisjordània, a Palestina.
El futbol a Palestina es remunta fins als anys 1930s, però la majoria dels club de la regió van desaparèixer per la inestabilitat política de la zona i la conseqüent reducció del propi territori. Algunes temporades es disputà un campionat palestí que incloïa tot el territori (vegeu lliga palestina de futbol), però normalment s'han disputat dues lligues separades, la lliga de Gaza de futbol i la lliga de Cisjordània. La primera competició professional es disputà la temporada 2010-11.
La primera divisió està formada per 12 equips, que juguen entre sí a doble volta. Els dos darrers classificats baixen a segona divisió.

## Historial

Font:
* 1976-77: Silwan (1)
* 1979: Shabab Al-Khalil (1)
* 1980: Markaz Tulkarem (1)
* 1981-82: Shabab Al-Khalil (2)
* 1984: Markaz Tulkarem (2)
* 1985-86: Shabab Al-Khalil (3)
* 1986-87: abandonat
* 1997: Markaz Shabab Al-Am'ari (1)
* 1999: Shabab Al-Khalil (4)
* 2000: Wadi Al-Nes (1)
* 2006: Markaz Tulkarem (3)
* 2007: Wadi Al-Nes (2)
* 2008-09: Taraji Wadi Al-Nes (3)
* 2009-10: Jabal Al-Mukaber (1)
* 2010-11: Markaz Shabab Al-Am'ari (2)
* 2011-12: Hilal Al-Quds (1)
* 2012-13: Shabab Al-Dhahiriya (1)
* 2013-14: Taraji Wadi Al-Nes (4)
* 2014-15: Shabab Al-Dhahiriya (2)
* 2015-16: Shabab Al-Khalil (5)
* 2016-17: Hilal Al-Quds (2)
* 2017-18: Hilal Al-Quds (3)
* 2018-19: Hilal Al-Quds (4)
* 2019-20: Markaz Balata (1)
* 2020-21: Shabab Al-Khalil (6)
* 2021-22: Shabab Al-Khalil (7)
* 2022-23: Jabal Al-Mukaber (1)

## Referències

* ↑ «Palestine - West Bank League 2019/2020». Fans Republic. [Consulta: 1r setembre 2017].
* 1 2 «Palestina - List of Champions and Cup Winners». RSSSF [Consulta: 14 setembre 2017].
* ↑ «West Bank Premier League». KOOORA [Consulta: 14 setembre 2017].
# Llista de municipis de Bèlgica per població

Llista dels 25 municipis més poblats de Bèlgica el 2007.
| Posició | Topònim | Població (hab.) | Província | Arrondissement | Classificació 2006 |
| 1 | Anvers | 466.203 | Província d'Anvers | Anvers | 1 |
| 2 | Gant | 235.143 | Flandes Oriental | Gant | 2 |
| 3 | Charleroi | 201.550 | Hainaut | Charleroi | 3 |
| 4 | Lieja | 188.907 | Província de Lieja | Lieja | 4 |
| 5 | Brussel·les | 145.917 | - | Bruxelles-Capitale | 5 |
| 6 | Bruges | 116.982 | Flandes Occidental | Bruges | 6 |
| 7 | Schaarbeek | 113.493 | - | Brussel·les | 7 |
| 8 | Namur | 107.653 | Província de Namur | Namur | 8 |
| 9 | Anderlecht | 97.601 | - | Brussel·les | 9 |
| 10 | Lovaina | 91.942 | Brabant flamenc | Lovaina | 11 |
| 11 | Mons | 91.196 | Hainaut | Mons | 10 |
| 12 | Molenbeek-Saint-Jean Sint-Jans-Molenbeek | 81.632 | - | Brussel·les | 12 |
| 13 | Mechelen | 78.900 | Província d'Anvers | Mechelen | 13 |
| 14 | Aalst | 78.088 | Flandes Oriental | Gant | 14 |
| 15 | La Louvière | 77.790 | Hainaut | Soignies | 15 |
| 16 | Ixelles Elsene | 77.509 | - | Brussel·les | 16 |
| 17 | Uccle Ukkel | 76.576 | - | Brussel·les | 17 |
| 18 | Kortrijk | 73.941 | Flandes Occidental | Kortrijk | 18 |
| 19 | Hasselt | 70.584 | Limburg (Bèlgica) | Hasselt | 19 |
| 20 | Sint-Niklaas | 70.016 | Flandes Oriental | Sint-Niklaas | 20 |
| 21 | Oostende | 69.115 | Flandes Occidental | Oostende | 21 |
| 22 | Tournai | 67.844 | Hainaut | Tournai | 22 |
| 23 | Genk | 64.095 | Limburg (Bèlgica) | Hasselt | 23 |
| 24 | Seraing | 61.237 | Lieja | Lieja | 24 |
| 25 | Roeselare | 56.268 | Flandes Occidental | Roeselare | 25 |

## Enllaços externs

* Belgium: Major Cities and Municipalities City Population
# L'escurçó

L'escurçó és un drama en tres actes, original d'Ignasi Iglesias, estrenat al Teatre Granvia de Barcelona, la nit del 9 de desembre de 1893.
L'acció té lloc a Lleida.

## Repartiment de l'estrena

* Laia, 30 anys: Antònia Verdier
* Tuies, 50 anys: Concepció Pallardó
* Jordi, 40 anys: Antoni Tutau
* Llorenç. 35 anys: Lluís Llibre
* Jaume, 55 anys: Antoni Serraclara
* Mesell, 28 anys: Joaquim Oliva
* Borni, 45 anys: Joaquim Montero
* Director artístic: Antoni Tutau

## Referències

* ↑ Pallarès, J. «Lletres andreuenques». Andreuenc, 20 desembre 2020. [Consulta: 24 abril 2022].
# Tú alfagra land mítt

El Tú alfagra land mítt és l'himne nacional de les illes Fèroe. La lletra és d'un poema de Símun av Skarði (1872-1942) escrit l'1 de febrer de 1906 titulat Mítt alfagra land. La música va ser composta per Petur Alberg (1885-1940) el 1907. El 8 de gener de 1908, el diari Tingakrossur va publicar la cançó per primera vegada i el 1938 va ser adoptada com a himne.

## Lletra

   | Lletra en Feroès | Lletra traduïda al català |
   | Tú alfagra land mítt, mín dýrasta ogn! á vetri so randhvítt, á sumri við logn, tú tekur meg at tær so tætt í tín favn. Tit oyggjar so mætar, Gud signi tað navn, sum menn tykkum góvu, tá teir tykkum sóu. Ja, Gud signi Føroyar, mítt land! | Oh el meu bell país, la possessió més estimada! M'has atret cap a tu, abraçant-me; Calma a l'estiu, coberta de neu a l'hivern, Illes magnífiques, anomenades per Déu Estimades. El nom que li van donar els homes quan les van descobrir, que Déu us beneeixi, és Fèroe, la meva terra! |
   | Hin roðin, sum skínur á sumri í líð, hin ódnin, sum týnir mangt lív vetrartíð, og myrkrið, sum fjalir mær bjartasta mál, og ljósið, sum spælir mær sigur í sál: alt streingir, ið tóna, sum vága og vóna, at eg verji Føroyar, mítt land. | Claror brillant que a l'estiu pren els cims de les muntanyes tan bells Aspra tempesta que a l'hivern desespera als homes. Oh vida penent la tempesta, oh conquesta de l'ànima, Tothom fent dolça música que uneix el tot. Cadascú esperant i confiant, inspirant-nos a tots, per a protegir-nos, oh Fèroe, la meva terra. |
   | Eg nígi tí niður í bøn til tín, Gud: Hin heilagi friður mær falli í lut! Lat sál mína tváa sær í tíni dýrd! So torir hon vága - av Gudi væl skírd - at bera tað merkið, sum eyðkennir verkið, ið varðveitir Føroyar, mítt land! | Ve-t'ho aquí llavors, m'agenollo davant vos, Déu, en oració, Deixa'm arribar a la teva pau La meva ànima pura en glòria la meva ànima vol el teu bany de gràcia quan alço l'estendard i afronto l'adversitat Així que gosa pensar, - audaç i feliç -  per fer la marca que demostra el treball, per a protegir-vos, oh Fèroe, la meva terra! |

## Bibliografia

* Lockwood, W.B.. An Introduction to Modern Faroese (llibre), 1977. OCLC 464803987.

## Enllaços externs

* Himne nacional de les Illes Fèroe.
# Defy You

«Defy You» és el dissetè senzill de la banda californiana The Offspring però no formava part de cap dels seus àlbums sinó de la banda sonora de la pel·lícula Orange County. Fou enregistrat durant el 2001 després del llançament de l'àlbum Conspiracy of One. Fou el darrer senzill de la banda on Ron Welty era el bateria de la banda, que va abandonar The Offspring per centrar-se en el seu projecte paral·lel Steady Ground.
Malgrat que inicialment havia de ser inclòs en el següent treball de la banda, que finalment fou Splinter, aquesta cançó no fou inclosa en cap dels següents àlbums d'estudi llevat de la compilació Greatest Hits. Tanmateix, una versió acústica de la cançó es va incloure en l'edició japonesa de Splinter.
El videoclip promocional fou filmat al novembre de 2001 i dirigit per Dave Meyers, que anteriorment ja havia dirigit el videoclip de «Original Prankster». Estrenat el 8 de desembre de 2001, mostra bàsicament a la banda tocant davant d'una botiga on succeeixen diversos esdeveniments relacionats amb el títol de la cançó. Posteriorment fou inclòs en la compilació de vídeos Complete Music Video Collection (2005).

## Referències

* ↑ «Orange County (2002) > Soundtracks» (en anglès). IMDb. [Consulta: 25 gener 2016].

## Enllaços externs

* Defy You a Discogs (anglès)
# Minami (Kyoto)

Minami (南区, Minami-ku) és un dels 11 districtes urbans de la ciutat de Kyoto, capital de la prefectura homònima, a la regió de Kansai, Japó. Comparat amb altres districtes de Kyoto, Minami té menys monuments i atraccions turístiques que la resta, sent una zona de classe treballadora. Tot i això, hom pot trobar el Tō-ji o "temple de l'est" i el lloc on hi va haver la porta de Rajōmon. El nom del districte, Minami, es pot traduir al català com a "sud", fent referència a la seua situació geogràfica.

## Geografia

El districte de Minami es troba localitzat a la part meridional de la ciutat de Kyoto. Per la part occidental del districte flueixen els rius Kamo i Katsura, mentres que pel centre passa el riu Nishi-Takase. El terme del districte de Minami limita amb els de Nishikyō, Ukyō i Shimogyō al nord; amb Higashiyama a l'est; amb Fushimi al sud i amb Mukō a l'oest.

### Barris

Els barris del districte, basats en els antics districtes escolars, són els següents:
* Baikei (梅逕)
* Kujō (九条)
* Kōdō (弘道)
* Tōnan (塔南)
* Minami-Ōuchi (南大内)
* Karahashi (唐橋)
* Tōka (陶化)
* Tōwa (東和)
* Sannō (山王)
* Kisshōin (吉祥院)
* Kami-Toba (上鳥羽)
* Kuze (久世)

## Història

Fins a la fi del període Edo, el territori de l'actual districte de Minami estava format per diferents llogarets pertanyents als districtes de Kadono, Kii i Otokuni de l'antiga província de Yamashiro. L'any 1874, aquests llogarets es van reorganitzar en els municipis moderns de Higashi-Kujô, Kisshôin, Kami-Toba, part del poble de Shichijô i part de Ôuchi d'acord amb la nova llei de municipis de 1889. Entre els anys 1918 i 1931 tots aquests municipis, excepte Kuze, van ser absorbits per la ciutat de Kyoto i integrats al districte de Shimogyō. L'1 de setembre de 1955 es crea el districte de Minami fruit d'una escissió del districte de Shimogyō, tot i que l'actual terriori de Minami no s'assoliria fins al 1959, quan el poble de Kuze va integrar-se al districte.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| n/a | n/a | n/a | n/a | 104.918 | 108.200 | 101.713 |
| 1990 | 2000 | 2010 | 2020 | 2030 | 2040 | 2050 |
| 98.962 | 97.820 | 98.744 | 101.507 | - | - | - |

## Transport
### Ferrocarril

* Companyia de Ferrocarrils del Japó Occidental (JR West)
** Nishi-Ōji - Katsuragawa
* Ferrocarril Kinki Nippon (Kintetsu)
** Tōji - Jūjō
* Metro de Kyoto
** Kujō - Jūjō

### Carretera

* Autopista de Nagoya-Kōbe (Meishin)
* Nacional 1 - Nacional 24 - Nacional 171
* Xarxa de carreteres prefecturals de Kyoto

## Referències

* ↑ https://www.post.japanpost.jp/cgi-zip/zipcode.php?pref=26&city=1261070&cmp=1
* ↑ https://www.city.kyoto.lg.jp/minami/page/0000102301.html
* ↑ https://www.city.kyoto.lg.jp/minami/page/0000010485.html
* ↑ Statistics Bureau of Japan
# Giarre

Giarre (Giarri en sicilià) és un municipi italià, situat a la regió de Sicília i a la ciutat metropolitana de Catània. L'any 2007 tenia 26.988 habitants. És situada a la costa oriental de Sicília, als peus del Volcà Etna, a mig camí entre Catània i Taormina, i avui dia forma una conurbació amb la veïna ciutat de Riposto. Limita amb els municipis d'Acireale, Mascali, Milo, Riposto, Sant'Alfio, Santa Venerina i Zafferana Etnea.
El centre de la ciutat es troba constituït per la vía Callipoli i per la plaça major, on se situa el Duomo (la Catedral) de Sant Isidre Llaurador, un magnífic monument neoclàssic, la construcció del qual s'inicià el 1794.

## Administració

Llista d'alcaldes :
| Període | Identitat | Partit |
| 2008- | Concetta Sodano | MpA |

## Història

Probablement, el nom de la ciutat deriva de les giarre (gerres), que contenien les delmes que es pagaven al bisbe de Catània. El poble va néixer al segle xvi al llarg de la via romana, la via Valeria, com a llogaret de l'antic comtat de Màscali, quan els bisbes de Catània, comtes de Màscali, decidiren concedir aquest territori, cobert de boscos, a famílies burgeses d'Aci i Messina perquè fos cultivat. El 1815 Giarre es va separar de Màscali i es va convertir en un municipi autònom. Durant el Feixisme les dues ciutats de Giarre i Riposto foren unificades sota el nom de Jonia, però, posteriorment foren separades definitivament el 1945.

## Galeria d'imatges

* Via Callipoli
* Església de San Francesco
* Corso Italia
* El Duomo

## Personatges il·lustres

* Salvo Basso, poeta i estudiós del sicilià.
# Glenn Ferguson

Glenn Ferguson (Lurgan, 10 de juliol de 1969) és un exfutbolista nord-irlandès de la dècada de 1990 i entrenador de futbol.
Va jugar més de 1000 partits de lliga a clubs com Ards, Glenavon, Linfield i Lisburn Distillery, i marcà un total de 563 gols, essent el segon màxim golejador històric de la lliga per darrere de Jimmy Jones (646). També fou cinc cops internacional amb Irlanda del Nord.

## Referències

* ↑ Northern Ireland's Footballing Greats: Glenn Ferguson nifootball.blogspot.com
* ↑ «Crusaders' move for Jamie McGonigle breaks Irish League transfer record». Belfast Telegraph. [Consulta: 13 agost 2019].
# Geronación

Geronación va ser un grup d'Hip hop establert a Girona i format per: Apre (MC i productor), Urban (MC), Metro (MC), Eddy (MC i fotògraf), Dejota Soyez (DJ i productor) i Arse (Logística i coordinació).

## Biografia

Comencen la seva trajectòria l'any 1991. Anys més tard (1993) treuen la seva maqueta "Pa representar" amb la que es van donar a conèixer, i que seria reeditada en CD l'any 2002. Es caracteritzen per un estil fresc, positiu i pel seu missatge en forma de crítica social. D'ells en destaca el seu "rap social i en peus de guerra", que denominen "edutainment" (education + entertainment), lletres capaces d'educar (sense sentir-se "educadors", com afirmen) i entretenir a la vegada.
En 2006 el grup es declara "fora de servei" i tots els seus membres llancen projectes en solitari.

## Discografia

* "Pa' representar" (Maqueta) 1995
* "Guerrilla MC's" (Maxi) (Avoid, 1997)
* "En el lsitio" (LP) (Avoid, 1999)
* "Pa representar" (LP) (Avoid, 2002)
* "El zulo" (EP) (Avoid, 2002)
* "Superhéroes del underground" (Maxi) (Avoid, 2004)
* "Teatro" (LP) (Avoid, 2004)
* "Pa' Representar (Remasteritzada) (La signatura, 2002)

## Referències

* 1 2 Castillón, Xavier. «Geronación ‘hip-hop' - 01 oct 2018». [Consulta: 4 març 2022].
* ↑ «Geronación – Réquiem [Especial Las 50 mejores canciones del rap español]» (en castellà), 11-04-2013. Arxivat de l'original el 2022-03-04. [Consulta: 4 març 2022].
* ↑ «Geronación, en IndyRock Magazine». [Consulta: 4 març 2022].
# Gerda Christian

Gerda Christian, de naixement Gerda Daranowski i de nom de guerra «Dara», (Berlín, 13 de desembre de 1913 - Düsseldorf, 14 d'abril de 1997) va ser una de les secretaries privades d'Adolf Hitler durant la Segona Guerra Mundial.

## Biografia

Nascuda Margarida Daranowski, i anomenada "Dara", va començar a treballar per a Hitler el 1937 després dels que les seves secretaries Johanna Wolf i Christa Schröder s'havien queixat de tenir massa feina. Hitler va dubtar dels informes. Ell no volia veure una cara nova al seu lloc sagrat. Finalment va cedir i va contractar a Margarida Daranowski.

### Segona Guerra Mundial

Primer es va casar amb el xofer de Hitler, Erich Kempka, i després del seu divorci, amb l'oficial de la Luftwaffe Eckhard Christian al febrer de 1943. Va ser reemplaçada per Traudl Junge, però va tornar a entrar al seu servei. Fou un dels ocupants del Führerbunker al final de la guerra, Cristian van tractar d'escapar de Berlín l'1 de maig de 1945, juntament amb un nombrós grup integrat per la secretaria Else Krüger, Traudl Junge, etc. El grup, amagat en un soterrani, va ser capturat pels soviètics en el matí del 2 de maig.
Gerda Christian va ser presumptament violada per soldats de l'Exèrcit Roig al bosc, a prop de Berlín.

### Després de la guerra

Després de la guerra, va viure a Düsseldorf, on va treballar a l'Hotel Eden. Era amiga de Werner Naumann, exsecretari d'Estat en el ministeri de propaganda del Tercer Reich i un líder d'un grup neonazi de postguerra. Ella va morir de càncer a Düsseldorf el 1997, als 83 anys.

### Cinema

Ha estat interpretada per les actrius següents en produccions de cinema i televisió:
* Sheila Gish a la pel·lícula britànica de 1973 The Last Ten Days.
* Mitzi Rogers a la producció de televisió britànica de 1973 The death of Hitler.
* Birgit Minichmayr a la pel·lícula alemanya de 2004 L'enfonsament.

## Referències

* ↑ «L'enfonsament». Eldoblatge.com. [Consulta: 20 maig 2022].
# Glen Alpine

Glen Alpine és una població dels Estats Units a l'estat de Carolina del Nord. Segons el cens del 2000 tenia 1.090 habitants.

## Demografia

Segons el cens del 2000, Glen Alpine tenia 1.090 habitants, 423 habitatges i 307 famílies. La densitat de població era de 227,5 habitants per km².
Dels 423 habitatges en un 29,3% hi vivien nens de menys de 18 anys, en un 58,6% hi vivien parelles casades, en un 9,2% dones solteres, i en un 27,2% no eren unitats familiars. En el 24,1% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,4% tenia menys de 18 anys, un 7,9% entre 18 i 24, un 23,9% entre 25 i 44, un 27,1% de 45 a 60 i un 15,7% 65 anys o més.
L'edat mediana era de 39 anys. Per cada 100 dones de 18 o més anys hi havia 90,8 homes.
La renda mediana per habitatge era de 36.397 $ i la renda mediana per família de 44.167 $. Els homes tenien una renda mediana de 27.917 $ mentre que les dones 21.679 $. La renda per capita de la població era de 14.506 $. Entorn del 4,3% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glen Alpine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Glen Alpine». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Glen Allen (Missouri)

Glenallen és una població dels Estats Units a l'estat de Missouri. Segons el cens del 2008 tenia 131 habitants.

## Demografia

Segons el cens del 2000, Glenallen tenia 145 habitants, 50 habitatges, i 38 famílies. La densitat de població era de 933,1 habitants per km².
Dels 50 habitatges en un 44% hi vivien nens de menys de 18 anys, en un 54% hi vivien parelles casades, en un 18% dones solteres, i en un 24% no eren unitats familiars. En el 20% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,39.
Per edats la població es repartia de la següent manera: un 35,2% tenia menys de 18 anys, un 8,3% entre 18 i 24, un 30,3% entre 25 i 44, un 15,2% de 45 a 60 i un 11% 65 anys o més.
L'edat mediana era de 32 anys. Per cada 100 dones de 18 o més anys hi havia 84,3 homes.
La renda mediana per habitatge era de 15.000 $ i la renda mediana per família de 26.250 $. Els homes tenien una renda mediana de 16.875 $ mentre que les dones 12.188 $. La renda per capita de la població era de 15.079 $. Entorn del 30% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenallen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Glenallen». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Glàndula uretral

Les glàndules uretrals o periuretrals (en llatí glandulae urethrales urethrae masculinae, també anomenades glàndules de Littre en honor del metge i anatomista francès Alexis Littré, o glàndules de Morgagni per Giovanni Battista Morgagni) són glàndules exocrines que es desprenen de la paret de la uretra dels mamífers mascles. Aquestes glàndules són responsables de generar mucosa que s'incorpora al semen. Solen ser més nombroses a la part de la uretra que travessa el penis.

## Vegeu també

* Glàndula de Tyson
* Taques de Fordyce
* Pàpules perlades

## Referències

* ↑ Littre's glands a Who Named It
# Glàucides

Glàucides (en llatí Glaucides, en grec antic Γλαυκίδης) era un dels dirigents d'Abidos de Mísia, quan la ciutat va ser assetjada per Filip V de Macedònia l'any 200 aC.
Era un dels 50 ancians als que el poble havia obligat a comprometre's sota jurament per matar a les dones i els nens i per posar foc als tresors sagrats de la ciutat si els macedonis travessaven la segona muralla. Glàucides i alguns altres no van voler complir aquesta missió i van enviar als sacerdots amb corones suplicants per rendir la ciutat a Filip, segons diuen Polibi i Titus Livi.

## Referències

* ↑ Glaucides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 273
# Goldsboro (Carolina del Nord)

Goldsboro és una població dels Estats Units a l'estat de Carolina del Nord. Segons el cens del 2008 tenia 37.597 habitants.

## Demografia

Segons el cens del 2000, Goldsboro tenia 40.043 habitants, 14.630 habitatges i 9.465 famílies. La densitat de població era de 608,1 habitants per km².
Dels 14.630 habitatges en un 32,1% hi vivien nens de menys de 18 anys, en un 41,1% hi vivien parelles casades, en un 20,4% dones solteres, i en un 35,3% no eren unitats familiars. En el 30,5% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 25,1% tenia menys de 18 anys, un 11,4% entre 18 i 24, un 29,8% entre 25 i 44, un 20% de 45 a 60 i un 13,7% 65 anys o més.
L'edat mediana era de 34 anys. Per cada 100 dones de 18 o més anys hi havia 93,5 homes.
La renda mediana per habitatge era de 29.456 $ i la renda mediana per família de 34.844 $. Els homes tenien una renda mediana de 26.223 $ mentre que les dones 21.850 $. La renda per capita de la població era de 16.614 $. Entorn del 15,4% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Goldsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Goldsboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].